PRIVATAN POSJED - ZABRANJEN ULAZ
Na internetu možeš biti tko god želiš.
Kriminalci se mogu skrivati od odgovornosti
za ono što govore i čine.
To je nov izazov za rad policije.
POLICAJAC
Prije su detektivi u vozilu ophodnje
gledali kroz prozore i hvatali zlikovce.
Ali sada prijetnje stižu preko društvenih mreža.
Godine 2019. bio sam zapovjednik Protuterorističkog centra južne Nevade.
Obaviješten sam da je pojedinac
koji živi s majkom u južnoj Kaliforniji
na društvenim mrežama objavio
da organizira proboj u Područje 51.
Naljutio sam se.
Ali nisam htio biti jedan od onih koji ignorira
nešto što je očito.
Poslije bi se postavljala pitanja
zašto policija ništa nije učinila.
Moramo to staviti pod kontrolu.
Odmah.
KATASTROFA: JURIŠ NA PODRUČJE 51
Više od dva milijuna ljudi najavilo je proboj u Područje 51 sljedeći mjesec.
OKRUG LINCOLN
Šerif okruga Lincoln jako je zabrinut.
Javljamo se saveznim i državnim partnerima.
Ne znamo. Očekujemo najgore, a nadamo se najboljem.
Zvali su me iz policije Las Vegasa.
Tražili su sve vladine agencije da se pozabave probojem u područje 51.
Sjeo sam u auto i otišao u Las Vegas.
Ušao sam u sobu gdje su svi sjedili za velikim polukružnim stolom.
Došla je policija Las Vegasa, FBI, MUP,
maršali.
Bilo je jako ozbiljno.
Došli su iz Zrakoplovstva SAD-a.
Sastanak je vodio satnik Tomaino.
Došao je i izrazili smo zabrinutost.
Mnogo ljudi odlučilo je upasti u bazu.
Kako ćemo to riješiti?
Zamislite da netko ima pištolj.
Počne li se pucati i ako stotine ili tisuće ljudi nastradaju,
to će biti jedna od najsmrtonosnijih masovnih pucnjava
u povijesti SAD-a.
Ovo nije šala. Nije igra. Ovo je ozbiljno.
Sjebano je.
Zrakoplovstvo smo pitali: „Hoćete li doista pucati na štrebere?”
Postoje strani obavještajci
koji će se infiltrirati među te tragače za izvanzemaljcima.
Izgledat će i mirisati kao oni,
govoriti i ponašati se.
Stoga ćemo ih smatrati neprijateljima dok se ne dokaže suprotno.
Najbolji način za smirivanje bio je taj
da organizatori okupljanja shvate da će snositi posljedice
za svoje postupke ako nastave s time.
Morali smo mu nekoga
poslati na kućni prag.
Svi smo se okrenuli i pogledali FBI.
BAKERSFIELD, KALIFORNIJA
Kod prijatelja sam. Oko deset ujutro zove me mama.
Ne javljam se. Ona mi šalje poruku.
Sad sam toliko uplašen da ću zaplakati.
Bojala sam se. Nikad mi na vrata nisu došli savezni agenti.
Pitali su me znam li gdje je.
Nazvali su ga s mog mobitela.
Agenta zanima gdje sam i kad ću doći kući.
Ne odgovaram mu ni na jedno pitanje.
Rekla sam da mora doći kući.
U suprotnom
će početi istraživati ono što je učinio.
Paničarim.
Izuzetno militantni protuvladini ljudi
šalju mi zastrašujuće poruke, prijete da će ubiti druge,
prijete da će ubiti stražare u bazi.
Što će mi se dogoditi ako netko od njih
to pokuša učiniti pod mojim imenom?
Provjeravam sve odvjetnike koje sam možda sreo.
Na internetu tražim nekoga tko je kvalificiran
da mi pomogne s ovom jebeno čudnom pričom.
Umalo da nisam digao ruke, kad sam nazvao Jeremyja Corbella.
Jebote.
Bio je prestravljen. Savjetovao sam mu da zove odvjetnika.
Jer nismo znali kakav je to kontakt.
Vidio sam kako odvraćaju ljude koji istražuju Područje 51.
Žele sačuvati tajne.
To su optužbe za zataškavanje.
To su optužbe o čuvanju nezemaljskih materijala.
Recite osnovnu istinu.
Slušam o svim tim sranjima, ne samo od Jeremyja
nego i u svemu što pronalazim na internetskim forumima.
VLADA JE SPREMNA UBITI DA BI SAČUVALA SVOJE TAJNE.
Naša vlada nije transparentna prema nama.
DOBRO ŠTO ĆU NOSITI KAPU OD FOLIJE
DOBRO SKRIVAJU TE IZVANZEMALJCE
Pitao bih vladu zašto nam to taji.
NISU NI IZVELI NARUTOV TRK. SPASIT ĆEMO SVE IZVANZEMALJCE.
Naša vlada vodi tajne operacije.
Uznemirujuća istina o Području 51.
Mogu te upucati zbog odavanja tajni.
SJEBAT ĆE VAS!
SUZAVAC!
STROJNICE
PRIJENOS MASAKRA UŽIVO
Koji kurac?
SMRTONOSNA
SILA
DOPUŠTENA
Bilo bi jednostavno pripisati to internetskim budalaštinama.
Ali onda ti FBI pokuca na vrata i sve postaje stvarnije.
Rekao sam: „Jebote, Matty.
Moraš ozbiljno shvatiti taj sastanak.”
Sjedim i tresem se. Čekam vreću preko glave
i da me ubace u kombi i odvedu pitaj Boga kamo.
Ispituju me o mom društvenom životu,
mojoj prošlosti, o mojim vjerskim uvjerenjima.
Žele vidjeti jesam li terorist.
Govorim im istinu. Ne planiram to učiniti.
Planiramo glazbeni festival. „Pogledajte moje poruke.”
Sve bih učinio da se spasim.
Ali dali su mi do znanja da ću nadrapati
ako netko odluči upasti u bazu.
Nakon tog sastanka morao sam smisliti kako da se odmaknem od proboja u Područje 51
i okrenem priču da ne završim u zatvoru.
PROBOJ U PODRUČJE 51 ZA 43 DANA
Počeli smo izbacivati ideje.
Okupili smo se i nabrajali imena.
Sjetili smo se Woodstocka.
Ima li što mirnije?
Do večeras bi ovdje trebalo biti milijun i pol ljudi.
Izgleda kao nevjerojatan prizor iz Biblije.
Ukomponirali smo izvanzemaljce.
Dobili smo Alienstock.
19. RUJNA - 22. RUJNA
Alienstock. Upalilo je.
Bio je to prekrasan trenutak zbližavanja.
Alienstock. Osjetim susramlje kad pomislim na 60-e.
Jebeš boomere, ali...
Što je naša verzija Woodstocka?
Idemo!
Meni je to bilo tužno. Grozno.
Zbog toga koncept nije bio manje glup.
Mem se temelji na upadu u američku vojnu bazu.
Alienstock. Šalite se.
Ime ništa ne mijenja.
I dalje smo pozorno pratili situaciju.
Što sad znači Alienstock? Ništa.
To je samo kozmetička promjena.
Kad god bi Matty pokušao smiriti situaciju, postajalo je sve luđe.
KLUBOVI POSLIJE PROBOJA
JA U OBLEKI IZ PODRUČJA 51
Ovo će biti jebeno. Prvi takav događaj.
Alienstock, trodnevni festival. Ako ste u pustinji,
mnogi će se napušiti, radit će svašta
i možda upasti u Područje 51. Pratit ćemo.
Odjednom ovo više nije mem, nego pravi festival.
Alienstock je vruća roba. Uskočili su brendovi.
Svi su htjeli dio kolača.
ZAPAMTITE TKO JE KRALJ
SVRŠITE U MIRU
Vice je odmah zapratio priču jer je privlačila klikove.
Ako te ne otmu izvanzemaljci, usrao si.
Morali smo otići. Morali smo snimiti dokumentarac.
Počelo je objavom na o proboju u Područje 51 pa postalo glazbeni festival.
Događaj je nastavio rasti.
Javljali su se svi koji su htjeli dio kolača.
Zvali su nas country-bendovi,
izvođači R&B-ja, hip-hoperi.
LIL Nas X rekao je da će nastupiti. Morala sam otići!
Bit će divlje.
Nešto poput stvarnog internetskog okupljanja.
Festival s milijunima mogućih posjetitelja.
Tko će ga organizirati? Onaj mali u Narutovom kostimu? Sretno.
Kao da smo priređivali sedam Woodstocka,
14 Coachella, 50 Burning Mana.
A za to vrijeme sjedim ovdje s manje od 1000 dolara na bankovnom računu.
Kako ćemo to izvesti?
Imamo još pet tjedana.
Imamo prostor, publiku
i hrpu pompe, ali nemamo novca.
Velik problem. Netko je trebao pljunuti lovu.
A to neću biti ja.
Donnie je počeo tražiti sponzore.
Nazvao sam Arby's.
Pristali su poslati besplatnu hranu.
I Bud Light. Napravili su limenku s izvanzemaljcima.
Uključio se i PornHub.
PODRUČJE 51 - POZOR ZABRANJEN ULAZ
PornHub je ušao do kraja.
Dali su nam 70 000 dolara za sponzorstvo.
PornHub je ponudio sponzorstvo.
Nije moglo biti savršenije.
Bio sam oduševljen.
Rekao sam Mattyju da je 70 000 dolara dovoljno za pozornicu
i par članova osoblja.
Ali kad priređuješ manifestaciju usred ničega,
sve moraš sam donijeti.
Prijenosne WC-e, ograde, osoblje, vodu, opremu za pozornicu.
Ne stvori se to preko noći.
Gradili smo grad ni iz čega.
Teško je organizirati glazbeni festival usred ničega.
Počeo sam dobivati informacije.
Stekao sam dojam da su ljudi počeli malo paničariti
i sumnjati.
Kako prirediti glazbeni festival usred pustinje?
Gdje će jesti i spavati?
Nema signala. Nema interneta. Nema trgovina. Nema goriva.
Planirani glazbeni festival kod Područja 51
mogao bi sličiti katastrofalnom festivalu Fyre.
Ovo je totalna katastrofa.
Festival Fyre. Obio se o glavu influencerima milenijalcima
koji su skupo platili da odu na karipski otok. Užas.
Kod Alienstocka je postojao element sreće zbog tuđe nevolje.
Neuspjeh gotovo da bi izazvao zadovoljstvo.
ALIENSTOCK ĆE BITI KATASTROFA
Slinili smo za time.
Svi su brujali o festivalu Fyre.
OD FYREA SE NISAM VESELILA TUĐOJ NEVOLJI
KAD ČUJEŠ DA NA ALIENSTOCKU TREBAJU VODU
Provjerio sam.
Billy je nazvao: „Andy, moraš se žrtvovati za ekipu.”
Što više saznajem, postaje gore.
„Hoćeš li popušiti kurac da riješiš problem s vodom?”
Bilo je poremećeno!
Organizator je završio u zatvoru.
Jedan od mojih glavnih ciljeva jest da ne završim u zatvoru.
Kako je došlo do ovoga?
Nisam znao što je festival Fyre,
ali ovo je mirisalo na humanitarnu katastrofu.
Bojali smo se da će pustinja biti preplavljena žrtvama.
Ljudi će doslovno umirati od gladi i žeđi
usred pustinje, na vrućini.
Kritičari. Na jedno uho uđe, na drugo izađe.
Nisam mario što govore.
Nastane li katastrofa, imat ćemo mjesto u prvom redu.
Obožavateljima će se svidjeti.
Uzbuđivala me pomisao na kaos.
Ako će milijuni gladovati i umrijeti, želim svjedočiti tomu.
Ako nas ubiju, bar će biti uživo.
Upozorenja počinju zvučati istinito,
a ja se pitam šaljem li četiri milijuna ljudi
usred ničega da umru.
Stanovnici Rachela rekli su: „Ne želimo to u svom gradu.”
Pokušao sam upozoriti ljude na svojoj stranici o Području 51.
BIT ĆE POSLJEDICA!
Okruženje je gadno.
Ima pustinjskih životinja, škorpiona, zmija.
PISAO SAM PREDSJEDNIKU, ŠERIFU I POVJERENICIMA. NITKO NIŠTA!
Moglo bi postati jako ružno.
Obratili smo se povjerenicima
u nadi da će zabraniti taj događaj.
Povjerenik okruga.
Kad se ljudi naljute,
neće se ustručavati od razgovora s tobom.
U trgovini, pošti, čak i u crkvi.
Kad sam čuo za to, mislio sam da je šala.
Zbilja misle da će im dopustiti da uđu kroz vrata Područja 51?
Što misle da će vidjeti ili učiniti?
Odlučili smo sazvati sastanak.
Očekivao sam da će povjerenici okruga odmah odbiti.
Nema teorije da će to dopustiti.
Proboj u Područje 51 je nezakonit.
Nemojte dati dozvolu za to.
Događaj postaje nezakonit. Nestane. Problem je riješen.
Ali nismo imali kontrolu nad odlukom povjerenika okruga.
Tisuće ljudi sjatit će se u ruralne gradiće blizu Rachela u Nevadi.
Malena zajednica priprema se za invaziju.
...za novu manifestaciju, Alienstock.
Krenula sam prema sudnici.
Doći će svi moji nezadovoljni susjedi.
Joerg je činio sve što je mogao da zaustavi Alienstock.
Saznao sam da kraj moje kuće
planiraju napraviti sletište za helikopter.
Zabrinuli smo se zbog upada na privatne posjede.
Hoće li ih opustošiti, spaliti bijesna rulja?
Mogao sam ili razbjesniti mještane Rachela
ili milijun ljudi, ili koliko bi ih se već pojavilo,
jer nemaju prostor.
Kao povjerenik usredotočio sam se na zaštitu i sigurnost
ljudi koji plaćaju porez u mom okrugu.
Nadao sam se da će se time stati na kraj tom ludilu.
Sve se svelo na ovaj trenutak. Sve su oči uprte u povjerenike.
Jedino oni mogu spriječiti ovaj događaj.
Povjerenici su prodiskutirali.
Razmjenjivali smo ideje. Nije bilo idealnog rješenja.
Ti su ljudi nakanili doći.
Rekli su: „Svi koji su za neka dignu ruku.”
ODOBRENO
Dozvole su odobrene i festivali će se održati.
Okrug je odobrio dozvole vlasnici Little A'Le'Inna.
Alienstocku Connie West odobrena je dozvola.
Pobrinut ću se da sve prođe glatko.
Osjećao sam se iznevjereno. Ništa više nismo mogli učiniti da to spriječimo.
Nazvao sam curu.
Rekao sam: „Isprašili su mi tur. Nećeš vjerovati.”
TO! DOBILI SMO DOZVOLE!
DAN NAKON 20. RUJNA.
Mjesni seljoberi mislili su da postupaju ispravno,
a nisu mislili o široj slici.
Bio sam u nevjerici.
Američka vlada troši milijune dolara,
ali tu odluku donose ljudi iz okruga Lincoln.
Ne bave se svakodnevnim ludostima. Bave se krađom krava.
Sumanuto. Ako će svejedno doći toliko ljudi,
dajmo im prostor ili neko mjesto za okupljanje.
To je najbolje za okrug.
Mnogi su bili uzrujani što su te dozvole odobrene.
No to je značilo da su promotori financijski odgovorni.
Morali smo štošta učiniti da možemo primiti toliko ljudi.
PROBOJ U PODRUČJE 51 ZA 18 DANA
PROBOJ U PODRUČJE 51 ZA 17 DANA
Morali smo raščistiti teren, pronaći prostor
i odrediti mjesto za pozornicu.
Znate li gdje ćemo smjestiti prodavače?
Ne znam gdje ćemo ubaciti pozornicu.
Matty je imao popis zadataka.
Ja sam imala svoj. Zemljište i dozvolu za točenje alkohola sam imala.
Dozvolu sam imala.
Matty i Donnie trebali su voditi sve ostalo.
Ali nisam vidjela da se išta radi.
U sudnici mi je prišla zaštitarska tvrtka.
Ispostavili su mi račune veće od 100 000 dolara
koje ne bih ja trebala platiti.
Nisam znala što bih.
Ne dobivam pomoć, a Matty kaže da pitam Donnieja.
Nazvala sam Donnieja.
Tad su kola krenula nizbrdo.
Tko će platiti račun od 100 000 dolara?
Trebali smo dobivati novac sponzora.
Ja ga nisam vidjela, ali dobivali smo ga.
Bio je na putu.
Izašla sam sa sastanka misleći: „Odakle mi taj novac?”
Nazvala sam sina i rekla mu da ću prodati kuću.
Tip koji mi je dao račun rekao je da u Las Vegasu postoje organizatori festivala
koji će mi pomoći jer imaju novac.
Rekla sam Donnieju da ih saslušamo i vidimo što mogu ponuditi.
Connie nam je javila za jednog tipa, Franka DiMaggia.
Potražio sam ga na netu.
Pozira sa slavnim osobama,
ali nikad nisam čuo da je išta organizirao.
To mi je pobudilo veliku sumnju. Piši propalo.
Moj ugled u ovom gradu ovisi o tome s kim razgovarate.
Ne dopuštam da me ljudi zajebavaju
i ne popuštam ni pred kim.
FACA
Moj partner John rekao mi je da se vlasnica Little A'Le'Inna
uvalila preko glave.
Pitao je mogu li joj pomoći.
Rekao sam: „Možda.”
Imali smo investitora koji je bio spreman uložiti velik iznos.
No moramo znati što su smislili
prije nego što odlučimo hoćemo li se uopće uključiti.
Pozvali smo Connie i Mattyja na sastanak.
Događaj je za par tjedana,
ali nemam pojma što se zbiva,
a počela se uključivati i hrpa meni nepoznatih ljudi.
Zbunjujuće je.
Zadnji je čas. Ljudi me vuku za rukav i traže novac.
Zajedno smo odlučili da ćemo ih saslušati.
Donnie je rekao da neće doći.
Connie je rekla da će raditi s Frankom.
Rekao sam: „Hvala Bogu.”
Ljudi su ovo već počeli zvati novim festivalom Fyre.
Pao mi je kamen sa srca. Nisam se morao baviti time.
Pomislio sam: „Još dva tjedna, a Frank će biti glavni?
Sretno. Odoh ja.”
PROBOJ U PODRUČJE 51 ZA 15 DANA
PROBOJ U PODRUČJE 51 ZA 14 DANA
Sastanak s Frankom i ekipom zakazan je za 6. rujna.
Ja sam došla prva. Matty je bio na putu.
Razgovarali smo. Smijali smo se. Matty se pojavio.
Pretpostavili smo da su bili spremni
organizirati tu ogromnu manifestaciju.
Samo ne znaju kako.
Morali smo saznati što su pripremili.
Pitao sam: „Što planirate?
Kako će funkcionirati? Koliko ćete naplatiti?”
Ništa ne znamo.
Frank kaže: „Želite pozornicu od nas, rasvjetu.
Želite ovo, ono. Moramo vidjeti vaše bankovne račune.
Otvori bankovni račun.” Malo sutra!
Rekli su: „Molim? Trebaš našu pomoć.”
Connie ne odgovara na pitanja. Svi viču jedni na druge.
Frank je odjedanput počeo udarati šakama po stolu.
Bum!
„Gubite se. Završio sam.” I ustao sam.
Eksplodiralo je iz vedra neba.
Svi su poludjeli kao čimpanze u zoološkom.
Koji se kurac događa?
Koji se kurac upravo dogodio?
Jebi se. Naš odnos s Connie završio je kad smo joj rekli da izađe.
Pitao sam Mattyja: „Što bi ti sad roditelji rekli?
Moji bi mi rekli da bježim.
Ovo ti može uništiti život.
Ako se ondje nešto dogodi, ako netko pogine, tužit će te.
Čak i ako nisi kriv, tužit će te.”
Rekla sam mu da to nije vrijedno zatvora.
„Ne želim da te upucaju, Mathew.”
Connie je otišla kući u suzama.
A ja gledam kako se ova genijalna ideja koju smo stvorili raspada.
Rekao sam Mattyju da mu možemo pomoći, ali ne s Connie i ne u Rachelu.
Imali smo spreman prostor u Las Vegasu.
Moje srce govori: „Idemo u Rachel.”
Uklapa se u duh događaja. Točno kod Područja 51.
Ali mozak mi govori da je to najgora ideja
jer u Las Vegasu postoji infrastruktura.
U Las Vegasu postoji osiguranje. Sve je spremno. Sigurno je.
Moram donijeti tešku odluku.
Hoću li izabrati Connie ili Franka?
A u pet imam intervju na televiziji pred cijelim svijetom.
Matty Roberts treba biti u emisiji Dobro jutro, Las Vegas
sutra oko 6.45, gdje će razgovarati o tom događaju. Nemojte to propustiti.
Kreće završno odbrojavanje za ljudsku invaziju Područja 51.
Čovjek odgovoran za proboj u Područje 51 gostovat će na Kanalu 13.
Jebote...
- Drago mi je. - Matty, zar ne?
- Hvala na dolasku. - Ondje će još nečega biti, ne?
Frank?
Nadamo se.
Žao mi je. Ne razumijem.
Što ćemo promovirati ako se ništa ne događa?
Sjedim na snimanju i jebeno sam nervozan.
Nemam pojma što će se dogoditi.
Bilo je šest sati.
Gledam jutarnju emisiju uživo.
Ljudi u okrugu Lincoln pripremaju se za proboj u Područje 51.
O tome se puno govori. S nama je Matty Roberts.
Pokrenuo je događaj na Facebooku.
I dalje niste sigurni što će se dogoditi
za dva tjedna.
Samo je sjedio ondje.
Po govoru tijela vidjelo se da je napet.
Hoćeš li ti doći?
Bit ću u Nevadi do kraja rujna.
Gdje god organiziramo događaj, ondje će i biti.
Što?
„Bit ću u blizini!”
- Ali to je za dva tjedna. - Da.
Morate brzo nešto smisliti.
Upravo to i radite.
Da. Popodne ćemo znati više.
Što? Koji kurac?
Ovo više ni on ne može kontrolirati.
Snimio je intervju s Frankom...
Što biste poručili svima onima
koji planiraju doći onamo?
Neću ih slati u zabit gdje nema infrastrukture.
Ne želim da se moje ime povezuje s nečim što bi moglo biti novi festival Fyre.
Koji se kurac događa?
Koja je vjerojatnost da će se nešto dogoditi...
Potrebno je čudo.
Frankov izraz lica sve je govorio.
Izgledao je vrlo zadovoljno jer je uvjerio Mattyja da preseli festival.
Mora nestati prije nego što postane najveća katastrofa
koju je južna Nevada ikad vidjela.
Plakala sam.
Srce mi se slomilo jer nisam shvaćala što se događa.
Ispisala sam čekove na više od 100 000 dolara zato da ti ljudi dođu u Rachel,
a na televiziji saznajem da se to neće dogoditi
i da se svijetu govori kako sam stvorila katastrofu.
Oprostite.
Potvrđujemo da je došlo do svađe između organizatora proboja u Područje 51
i organizatora na terenu kod Područja 51.
Moj i Frankov intervju digao je nevjerojatnu prašinu.
Organizator događaja Proboj u Područje 51 kaže da se povlači.
Roberts je rekao za 23ABC
da će festival biti prebačen u centar Los Angelesa.
Connie je rekla da će se Alienstock unatoč svemu održati.
Nastao je kaos.
Naravno, u Americi smo i svi tuže jedni druge.
Connie West poslan je nalog da ukine Alienstock.
Connie West tuži tvorca Proboja u Područje 51 Mattyja Robertsa i njegova suradnika.
Koji kurac radite? Tražila si pomoć, a onda si me tužila.
Jebi se.
Znate što? Jebeš Franka DiMaggia i Mattyja.
Zar da otrčim onamo pa da me upucaju?
Postoje tvrdnje o sabotaži i tajnama.
Ratnici na tipkovnici sad me mrze.
...nije lice događaja...
Nije ga briga ni za koga.
- Matty je izvanzemaljac. - Tip je mulac.
Nisam tražio da budem ičiji junak. Samo sam objavio zafrkanciju u dva ujutro.
MATTY ROBERTS JE PREVARANT.
IZDAJICA
KAKAV KRETEN
Nisam im ukrao Mattyja.
Smio je odustati od događaja za koji nisu imali ugovor.
Matty je mogao odustati. I jest. Ja nisam mogla.
Ljudi će svejedno doći.
- NIJE OTKAZANO. - I DALJE IDEMO U PROBOJ?
Evo što sam ja mislio. Gdje je Područje 51?
Je li u Las Vegasu? Ne.
Područje 51 je blizu Rachela.
Mislio sam da će većina ipak otići onamo.
Kupili su avionske karte, unajmili aute, uzeli godišnji.
PROBOJ U PODRUČJE 51 ZA 2 DANA
Doći će.
„Otkazano je, Kev. Ne idi, otkazano je.”
Kužite? Jebeni gubitnici.
Izbezumili smo se. Odletjeli smo u L. A. Nakrcali smo se namirnicama.
- Trebamo li voki-tokije? - Mrak.
Kupimo pelene.
Sve smo kupili. Mini hladnjake, vodu, grickalice, seksi kostime.
Dan prije proboja u Područje 51 slomio sam vrat.
Liječnici preporučuju da ležim sljedećih nekoliko tjedana.
Ali neću jer jurišamo na Područje 51 i pronalazimo izvanzemaljce!
Imali smo ratnički mentalitet.
Pripremali smo se za opstanak u pustinji.
Pripremali smo se za sukob s vojskom, za sve.
Najteži dio mog posla jest reći mladićima koji brane bazu
da će možda morati pucati na svoje vršnjake.
Dopuštena je upotreba smrtonosne sile.
Čak i ako u Području 51 nema ničega, zašto riskirati?
Našli smo dodatne ljude, vozila i oružje
kako bismo se mogli nositi s više žarišta.
Ovo je najveća obrana baze
koju smo dosad primijenili.
Savezna uprava za zrakoplovstvo objavila je privremenu zabranu letova
nad mjestima oko Područja 51.
Znali smo da se moramo pripremiti za najgore.
Kad su se organizatori zakačili,
postalo je jasno da Little A'Le'Innu nije dorastao tomu.
Učinili smo sve da naš grad bude siguran
i da ovaj događaj ne propadne.
Više nema natrag. Ljudi su dolazili.
IZVANZEMALJAC
Nisam bio iznenađen što Connie nastavlja organizaciju.
Oni koji su htjeli otići otišli bi ma što im ja rekao.
PROBOJ U PODRUČJE 51 ZA 1 DAN
Radimo punom parom na događaju u Las Vegasu.
KUCNUO JE ČAS
Uz Frankove veze, sve se brzo riješilo.
Ostaviš objavu u dva ujutro na stranici sa 62 lajka
i sad ti tisuće ljudi dolaze na koncert. Nevjerojatno.
Znali smo da nećemo ići na Bud Lightov događaj u centru Las Vegasa
jer nam se činilo jadno.
Znali smo da ćemo otići ravno u osinje gnijezdo,
kakva god bila ta navodna humanitarna kriza.
Na putu do pustinje nismo znali tko će doći tulumariti,
tko u proboj, ali očekivali smo da će sve poći po zlu.
Htjeli smo vidjeti rasulo.
PROBOJ U PODRUČJE 51 ZA 0 DANA
20. rujna 2019. objavio sam: „Danas je taj dan.”
DANAS JE TAJ DAN.
Idemo u zloglasno osvajanje Područja 51!
OSIGURANJE U ZRAČNOJ LUCI: ZAŠTO IDETE U NEVADU?
Idemo u Područje 51!
Na Alienstock!
Jedino što je pisalo na kartama bilo je „Područje 51”.
Doslovno smo se vozili prema Području 51.
Daleko je. Nikad nisam bio izvan Las Vegasa.
Počeo sam gubiti signal,
ali vjera me držala. Znao sam da ću stići.
Približavali smo se i vidjeli sve više ljudi
i sve više policije.
Jure za tobom. Baš jure.
Uz cestu sam vidio parkirana vozila specijalaca i policije.
„Jebote, stižemo na nešto suludo.”
Ponavljamo, pucat ćemo na sve koji upadnu u Područje 51.
Vidjeli smo vozila s velikim antenama na krovu,
vozila sa zatamnjenim prozorima.
Kako će izgledati kod baze?
BEZ BRIGE, IZVANZEMALJCI. STIŽEMO.
Svi su napeti.
Svi smo spremni. Ljudi dolaze.
Dobro. Što sad?
Dobili smo dojavu o sumnjivom vozilu koje ide prema Području 51.
Činilo mi se kao nezgodna situacija i htjeli smo to izbjeći.
Sjeo sam u svoj policijski auto.
Uspio sam locirati kamionet.
Čovjek se predstavio.
Pogledao sam u vozilo.
Pomislio sam: „Ajme, imamo problem.”
Rekao je da ide u Rachel, u Područje 51.
Uspio sam ga nagovoriti da mi dopusti
da zadržim to oružje do kraja događaja.
Pomislili smo: „Ako ovaj nosi oružje,
tko zna koliko ih još nosi oružje?”
PODRUČJE 51
2.55 h
Uživo smo. Počnimo, jebemu!
U tri počinje ludilo.
Što se dogodilo Mattyju Robertsu? Zašto nije ovdje?
- U PROBOJ! - IDEMO!
- UPUCAT ĆE VAS - GLEDAT ĆEMO KAKO LJUDI UMIRU
BRZO, NEKA VAS UPUCAJU
Bilo je oko tri ujutro 20. rujna.
Postali smo vrlo zabrinuti.
20,000 PREGLEDA
Na izvornoj objavi na Facebooku to je pisalo kao vrijeme proboja.
Sve su naše snage spremne.
Pomno pratimo situaciju i vidimo pojačanu aktivnost.
Spremni smo za svaki ishod.
Idemo!
KAD ĆE POČETI UMIRATI
25,743 PREGLEDA
Ne mogu nas sve zaustaviti!
Pljesni guzovima!
Želimo vidjeti izvanzemaljca!
30,325 PREGLEDA
Dva milijuna ljudi stiže
- za dvije minute! - Da?
Pljesni guzovima!
Bez obzira na oružje, zanima me.
Gužva je bila na vrhuncu. Svi su bili spremni.
Mislio sam:
„Upast ću u ovu bazu!”
Deset!
Idemo u proboj!
Devet...
- Okrenuo sam se... - Osam...
Sedam...
- Šest... - Pet...
Gomila je urlala! Četiri...
...tri, dva, jedan!
Ne mogu nas sve uhvatiti!
Potrčali su.
I stali su.
Bila je to zafrkancija.
Dobili su svoj trenutak slave, fotografiju i završilo je.
- LJUDE SU UBIJALI?? - NE
DOSADAN PROBOJ
EVO TROJE LJUDI KOJI SU DOŠLI
Tri i pol milijuna ljudi ispalo je par stotina.
Ajme.
Lijepo si pao. Kotrljao si se.
Pljesni guzovima!
Samo sam htio učiniti nešto zabavno za snimatelje.
Došli smo spasiti izvanzemaljce!
Spasite izvanzemaljce!
Dosta je igara!
Bilo je više policajaca nego ljudi.
- Pozvali su pojačanje? - Jesu.
Mogli su nas zaustaviti.
- Makni se s rampe. - Makni se s rampe, rekao je!
Premašili smo dva milijuna!
Ondje nije bilo Chadova. Nije bilo Kyleova. Nije bilo Karen.
Limbo!
Nitko nije nosio Narutovu traku. Šteta.
Ne gledajte me. Prekršit ću zakon!
Bio je to samo mem.
- Sezame, otvori se. - Ne funkcionira tako.
Mjesecima smo se pripremali za ovaj događaj.
I eto. To je bila najveća aktivnost.
Jadni izvanzemaljci mislili su da će ih spasiti.
Još su zatočeni ondje.
Čuli smo da će u tri sata biti veliki upad.
Probudili smo se, ali nije bilo ničega.
Osjećao sam se namagarčeno. Tko me jebe! Tko nas jebe!
Učinili smo sve da to napumpamo,
a na kraju smo mi popušili foru.
Nisam gledao što se događa u Rachelu.
Samo sam se zabavljao.
Kad pozornica oživi glazbom, a ljudi počnu plesati,
sav stres koji ste doživjeli u potpunosti nestaje.
Uzeo sam mikrofon. Izašao sam na pozornicu.
Kako ste?
Publika je poludjela.
Zakon! Pozdravite onu dvojicu u kostimima izvanzemaljaca!
Jer je to Matty, tip koji je smislio mem.
Uživajte!
More ljudi u sjajnom provodu.
To je trenutak zbog kojeg se isplatilo sve ono što sam učinio.
Alienstock nije bio pustinja. Nije bio Područje 51. Bio je to Matty.
10 000 POSJETITELJA
Mnogo reflektora i lasera.
To me baš i ne impresionira.
Nisam smatrao da bi mem trebao biti tako zapisan u povijesti.
Trebao je završiti kao odrpana pozornica.
Alienstock!
Kad smo shvatili da nitko ne ide u proboj,
svi su počeli plesati i uživati.
Evo vam tisuće ljudi koje su trebale doći.
Isplatilo se doći zbog prijenosnih WC-a.
Ljudi su se sjajno zabavljali.
- Užina! - Znam da voliš Reese's Pieces.
Jako smo zahvalni na ovom prostoru u Rachelu u Nevadi
i što znamo da izvanzemaljci postoje.
Svi su uživali. Izvanzemaljci kao da su plesali s nama.
Želim biti čovjek. Vi ste zabavniji.
Kamo god bih se okrenula, posvuda su bile kamere.
Drago mi je što sam domaćin.
Potrudila sam se da svi budu zbrinuti.
Kamere iz cijelog svijeta bile su u Rachelu u Nevadi.
Cijelo sam vrijeme bila okružena mikrofonima i kamerama.
Hrpa novinskih ekipa, YouTubera.
YouTube, YouTube, YouTuber.
Svi su mislili da je to njihov trenutak slave i htjeli su pred kamere.
- Kako se zoveš? - Killa Kev!
- To ti je pravo ime? - Da. Moje osobno ime.
Mještani Rachela iznijeli su stolce
i gledali nas kao da smo životinje u zoološkom.
Ja živim ovdje!
Ali ne baš tu!
Oprezno smo promatrali iz daljine.
Odbrojavanje. Tri, dva, jedan...
Intervjuirali su se brojni nadobudni likovi s društvenih mreža.
Došli smo snimiti humanitarnu krizu.
Shvatio sam da je nekoliko ljudi došlo na tulum u pustinji
i razgovarati o izvanzemaljcima.
Otpočetka je to i trebalo biti.
Bilo je zakon.
Kad sam vidio snimke iz Rachela, izgledalo je fora.
Tako sam i zamišljao naš događaj.
Suprotno od festivala Fyre,
gdje su sve izgradili, ali nije bilo dovoljno ljudi.
Bilo je više prijenosnih WC-a nego ljudi.
Počeo sam razmišljati o svojoj ulozi krvožednog medijskog producenta
koji je navijao za sukob.
Pretjerali smo u želji
da se priča o novom festivalu Fyre ostvari.
Prolazili smo kraj novinarskih vozila.
Policija je usred pustinje napravila
mobilni stožer.
Bilo je vozila za hitne slučajeve...
Zapitao sam se koliko to stoji.
OKRUG LINCOLN
- 250 000 DOLARA
Učinili smo ono što smo trebali.
Da je pošlo po zlu, ne bi mi dali da to zaboravim.
Morao bih živjeti s time do umirovljenja i poslije.
Znate koliko novca trebam dobiti?
+3 438 017,15 DOLARA
*NAKON TUŽBE FRANKA DIMAGGIA
Može me loviti do kraja svijeta.
Mogu me zatvoriti. Novac neće dobiti.
Organiziranje sredstava jako je skupo.
AMERIČKA VOJSKA
- 11 000 000 DOLARA *PROCJENA
Jedanaest milijuna dolara?
Toliko je vojska izgubila?
Za dodatno osiguranje?
Koji kurac? To je suludo!
Možete reći da nismo trebali potratiti tolika sredstva.
Ja kažem
da je moglo završiti na razne načine,
a najgori bi bio scenarij s velikim brojem žrtava.
Čvrsto stojim iza toga da nismo pretjerali u potrošnji za pripremu.
Ljudi svakodnevno rade gluposti zbog interneta.
SAD!
Ne znate što je stvarno.
Nećete nas zamijeniti!
Zato sve morate shvatiti ozbiljno.
Da je mnogo ljudi nastrijeljeno ili ubijeno,
poslije bi se tražilo krivca s pitanjima: tko je što znao i kada?
Zašto nisu imali bolji plan?
Problem današnjice jest kako osigurati šalu.
Imaš li kakvih planova nakon ovog vikenda?
Što je sljedeće na popisu?
Nemam pojma. Što je bilo s Mattyjem?
+1700 DOLARA
*OD PRODAJE MAJICA
Proživio sam najbizarniji i najuzbudljiviji trenutak u životu.
Tjedan poslije opet sam radio u tobacco shopu.
Prijevod titlova: Tomislav Šimunić